Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
4 พ.ย. 2558

หุ้นพลังงานหนุน SET ฟื้นตัวต่อเนื่อง…คาดเม็ดเงิน LTF ช่วยหนุน Year-End Rally
ดัชนี SET อยู่ที่ 1,421.30 จุด +8.68 จุด +0.61% ปริมาณซื้อขาย 21,412  ลบ.
แนวรับ :          1,414          แนวต้าน :          1,424 / 1,430
 
สรุปทิศทางและแนวโน้มตลาด
Sentiment หุ้นโลก และราคาน้ำมันหนุน SET ฟื้นตัว…คาดเม็ดเงิน LTF หนุนการปรับสูงขึ้นไปถึงสิ้นปี: การปรับสูงขึ้นของตลาดหุ้นโลก และราคาน้ำมันหนุนการปรับสูงขึ้นของ SET ตั้งแต่เปิดตลาด นำโดยหุ้นใหญ่ในกลุ่มพลังงาน ขณะที่คาดการณ์เม็ดเงินจากกองทุน LTF อีก 3 +/- หมื่นล้านบาท เป็นปัจจัยหนุน SET ต่อเนื่องไปจนถึงสิ้นปี ด้วยเป้าหมาย 1,500 จุด
“ซื้อ” กล่มหุ้นที่มีรายได้อิงกับการท่องเที่ยวอย่าง AOT CENTEL MINT และ BEAUTY: จำนวนนักท่องเที่ยวที่เติบโต 27.2% y-y ในช่วง 9 เดือนที่ผ่านมา และคาดว่าจำนวนนักท่องเที่ยวทั้งปีจะอยู่ที่ 30 ล้านคน +21% y-y จะเป็นปัจจัยหนุนหุ้นกลุ่มท่องเที่ยวแข็งแกร่งกว่าตลาด โดยเฉพาะในช่วงที่กำลังเข้าสู่ช่วง High Season 4Q15-1Q16 แนะนำ “ซื้อ” AOT (เตรียมเปิดสนามบินดอนเมือง Terminal 2 ปลายปีนี้ หนุนรายได้ค่าเช่าเพิ่มขึ้น) CENTEL (กำไร 3Q15 เติบโตแกร่ง +67% y-y ที่ 280 ล้านบาท) MINT  (ธุรกิจโรงแรมเติบโตดี ขณะที่ธุรกิจอาหารในประเทศเริ่มฟื้นตัว คาดกำไรกลับมาเติบโตดีตั้งแต่ปี 2016 เป็นต้นไป 26% y-y) และ BEAUTY (รายได้จากนักท่องเที่ยว 20% ของรายได้ทั้งหมด คาดการณ์กำไรเติบโตแกร่งต่อเนื่อง 27% ต่อปีในช่วง 2015-16)
หุ้นที่น่าสนใจทางเทคนิค
MTLS “ซื้อ” ราคาหุ้นทะลุกรอบการพักฐานรูปแบบ Bullish Flag พร้อมปริมาณการซื้อขายเริ่มกลับมาสูงขึ้นอีกครั้งหลังพักตัว เครื่องมือ MACD และ DI+ พุ่งชี้ขึ้นต่อ เป็นจังหวะซื้อเก็งกำไร มีแนวต้านแรกที่ 19.30 บาท และแนวต้านถัดไปที่ 19.70 บาท
AF “ซื้อ” ราคาหุ้นมีจังหวะดีดตัวขึ้นทะลุ Downtrend Line และเส้นค่าเฉลี่ย 3 เดือน พร้อมปริมาณการซื้อขายสนับสนุนสูงกว่าปกติ สอดคล้องกับเครื่องมือ MACD ที่ตัด Signal ขึ้นและมีแนวโน้มใกล้เป็นบวก เป็นจังหวะซื้อเก็งกำไร มีแนวต้านแรกบริเวณ 0.65 บาท และถัดไปที่ 0.70 บาท
BR “ซื้อ” ราคาหุ้นมีสัญญาณกลับตัวจากฐานด้วยแท่งเทียนรูปแบบ Tweezer Bottom พร้อมปริมาณการซื้อขายเพิ่มสูงขึ้น สอดคล้องกับเครื่องมือ DI+ เริ่มพุ่งชี้ขึ้น เป็นจังหวะเก็งกำไรตามการฟื้นตัว มีแนวต้านแรก 7.50 บาท ผ่านได้มีเป้าหมายถัดไปที่ 8.00 บาท
 
Futures แนวรับ          แนวต้าน
SET50           915             920
                908             924
Gold          19000           19150
              18800           19200
Oil            1760            1800
               1730            1830